Tänu sellele, et eliitkoolidesse oodatakse õpihimulisi lapsi, on seal tõesti "rividrill" tugevam. Seega olen ma kahe käega nõus, et kui laps on ikka 6-7-aastaselt püsimatu, tahab rohkem niisama ringi joosta ja mängida, siis pole mõtet teda kohe 1. klassis eliitkooli panna. Lapsed kasvavad ja keskkooli minnes saavad nad juba ise otsustada, mis neile sobib, ja kas nad tahavad eliitkoolis õppida. Meil vahetati 10. klassis kolmandik klassi tavakooli õpilaste vastu välja ja nad ei olnud  teistest kehvemad. Minu meelest on vale võtta lapse sündides pähe, et ta peab kindlasti oskama 7. eluaastaks lugeda-kirjutada-arvutada ja korrutustabelit, sest siis ta saab eliitkooli sisse. Eriti kui lapsele tekitab seesugune kodune treening ilmselgelt stressi, on see märk sellest, et eliitkool pole kohe alguses tema jaoks.